समारोह में विद्यार्थियों ने रंगारंग सांस्कृतिक प्रस्तुतियाँ दीं। विद्यार्थियों के दल ने समाज में व्याप्त बुराइयों पर केन्द्रित लघु नाटिका ‘पागलों की दुनिया’ प्रस्तुत की। छात्राओं के कालबेलिया नृत्य पर लोग झूम उठे। विश्वविद्यालय बैण्ड ने भी मन मोहन लिया। इस दौरान प्रतिभा-2015 के दौरान सम्पन्न निबंध प्रतियोगिता, फीचर लेखन प्रतियोगिता, वाद-विवाद प्रतियोगिता, तात्कालिक भाषण प्रतियोगिता, एनीमेशन, पोस्टर, कार्टून, पावर पाइंट निर्माण प्रतियोगिता, नाट्य प्रतियोगिता, नृत्य प्रतियोगिता तथा क्विज़ प्रतियोगिताओं के पुरस्कार वितरित किए गए। विश्वविद्यालय के कुलपति प्रो. बृज किशोर कुठियाला, हिमालच विश्वविद्यालय के कुलपति प्रो. ए.डी.एन. वाजपेयी, वरिष्ठ पत्रकार राधेश्याम शर्मा, रमेश शर्मा एवं वरिष्ठ साहित्यकार कैलाशचन्द्र पंत उपस्थिति उल्लेखनीय रही।